cyanic-selkie/wikianc huggingface dataset:
Anatolij Lunatsjarskij
Liv og gjerning
Lunatsjarskij vart etter oktoberrevolusjonen i 1917 kommissær for opplysning i den fyrste sovjetregjeringa. Han beheldt denne posisjonen, der han styrte undervisninga, til 1929. Lunatsjarskij vart knytt til Bolsjojteateret i 1919, og samarbeidde med folk som Maksm Gorkij, Aleksandr Blok og Maria Andrejeva. I denne perioden var han også leiar av sovjetstaten sitt fyrste system for sensur. Han gav Aleksandr Bogdanov hjelp med skipinga av eit halvt sjølvstendig, proletært kunstorgan, Proletkult. Lunatsjarskij hadde tilsyn med utviklinga av lesedugleiken hos det russiske folk, som vart kraftig betra i desse åra. Han ivra for bevaring av historiske bygningar, til skilnad frå element i bolsjevikpartiet som ynskte øydelegge dei. Lunatsjarskij grunngav vernetanken med bygningane sitt arkitektoniske verd.
Lunatsjarskij var ein framifrå skribent. Han skreiv essays om arbeida til fleire forfattarar, mellom dei Aleksandr Pusjkin, George Bernard Shaw og Marcel Proust. Hans mest minneverdige verk er likevel memoarane hans, Revolusjonære silhuettar, som skildrar anekdotar og Lunatsjarskijs overordna inntrykk av Lenin, Trotskij og åtte andre revolusjonære. Trotskijs reaksjonar på nokre av Lunatsjarskij sine meiningar er å lese i hans eigen sjølvbiografi, Mitt liv.
Personlegdom
Lunatsjarskij var ein kunstkjennar av rang og ein gløgg kritikar. Han var interessert i filosofi, mellom anna mykje oppteken av idear framsett av Fichte, Nietzsche og Avenarius. Han kunne lese seks moderne språk og to daude. Lunatsjarskij brevveksla med verdskjende karar som forfattarane H.G. Wells, George Bernard Shaw og Romain Rolland.
Femme Fatale av The Velvet Underground
«Femme Fatale» er ein song av det amerikanske rockebandet The Velvet Underground frå debutalbumet The Velvet Underground & Nico frå 1967, med solovokal av Nico.
Bakgrunn
Songen vart komponert i C-dur. Etter ønskje frå Andy Warhol skreiv frontmannen i bandet, Lou Reed, songen om Warhol-stjerna Edie Sedgwick. I følgje Reed sa Warhol då han spurte om kva han skulle skrive om ho: «Å syns du ikkje ho er ein femme fatale, Lou?», og Reed skriv så «Femme Fatale».
Songen vart spelt inn med Nico på vokal i Scepter Studios i New York i april 1966 medan studioet var under bygging. Han vart gjeven ut som ei B-side til «Sunday Morning» i desember 1966. Året etter kom han ut på debutalbumet deira, The Velvet Underground & Nico. Eit konsertopptak frå 199 kom ut på Bootleg Series Volume 1: The Quine Tapes som kom i 2001.
Lene Antonsen
Lene Antonsen er ein samisk språkforskar frå Tromsø i Noreg. Ho er tilsett som professor i samisk ved Institutt for språk og kultur ved UiT Noregs arktiske universitet.
Lene Antonsen er cand.philol. med ei hovudoppgåve om språkendring i bøyingsverket i Kåfjorddialekten av nordsamisk frå 2007, og ph.d. med ei avhandling (2018) om samisk språkteknologi, begge frå UiT, og med finsk, arkeologi og pedagogikk i fagkrinsen. Ho er og utdanna trykkar frå Brundalen videregående skole i Trondheim, og har arbeidd som samisklærar, først i Karasjok, og deretter, i 1994-2006 som språkkonsulent i Kåfjord kommune og etter kvart som leiar for Gáivuona sámi giellaguovddáš
Arbeid som forskar
Antonsen har arbeidd framfor alt med samisk språkteknologi, både med maskinomsetjing, e-læring, e-leksikografi og automatisk morfologisk og syntaktisk analyse. Doktoravhandlinga frå 2018 gjev ei innføring til arbeidet hennar på dette området. Ho har også arbeidd med emne frå samisk grammatikk, både med adposisjonar (jf. Antonsen, Janda og Bals Baal 2012, Janda, Antonsen og Bals Baal 2014) og med possessivsuffiks. Både hovudoppgåva og senare arbeid (Antonsen 2008) har tatt opp diakrone aspekt ved nordsamisk morfologi.
Sjølv om dei fleste publikasjonane hennar handlar om nordsamisk, har ho også arbeidd med sør-, lule- og enaresamisk.
Arbeid som pedagog
Lene Antonsen var sentral i oppbygginga av det samiske språksenteret i Kåfjord, noko ho dokumenterer i Antonsen og Broch Johansen 2013. Ein grundigare og komparativ analyse av verksemda ved alle dei samiske språksentera er Antonsen 2015. Ho integrerte samiskundervisninga med allment arbeid for samisk kultur, og var også redaktør for Årbok for Nord-Troms i fleire år.
Anna
Lene Antonsen er mor til den samiske politikaren og kulturarbeidaren Sandra Márjá West.
Evnukk
Evnukk eller eunukk (gresk for 'sengevaktar') kan vera ein mann som har testiklar som sidan barndomen ikkje produsererer hormon, eller ein kastrert mann eller gut. Nemninga blir ofte brukt om kastrerte vakter ved eit harem. Kastrerte menn med spesielle oppgåver er særleg kjende frå oldtida, frå Kina, Det osmanske riket og India.
Fysiologi
Det finst ulike årsaker til at eit mannleg individ har mangla hormonfunksjonen til testiklane frå barndomen. Det kan koma av medfødde misdanningar, betennelsar eller operativ kastrasjon. Evnukkar utviklar ikkje dei sekundære kjønnskarakterane: hårvekst kring kjønnsorgana og i armhola, djup stemme eller skjeggvekst. Lengdveksten deira blir avslutta seint, så dei lange røyrknoklane deira blir uvanleg lange. Ved testishormonpreparat kan symptoma gå attende, men berre så lenge handsaminga blir gjeven.
Kastrerte menn og haremsvakter
Evnukk er òg nemninga for eit kastrert mannleg individ.
Allereie i oldtida var det kastrerte menn i fleire kulturar. I Romarriket fanst det til dømes galli (eintal gallus), slavar og utlendingar som tente som evnukk-prestar i dyrkinga av gudinna Kybele. Skikken stamma frå det gamle Hellas der dei mest ekstatiske dyrkarane av Kybele kastrerte seg rituelt og blei gjevne kvinneklede og kvinneleg identitet etterpå.
Som haremsvaktarar er evnukkar blant anna kjende frå det tyrkiske kulturområdet. Haremet til sultanen der vart vakta av kastrerte menn. «Den svarte sjefsevnukken», Kizlar Agha, passa på haremet i palasset, men hadde òg finanskontroll over Mekka og Medina og var fram til 1908 den tredje mektigaste i Det osmanske rikt etter sultanen og storvesiren. Den «kvite sjefsevnukken», Kapi Agha, hadde ansvaret for den omfattande utdanninga.
Ifølgje gamle kinesiske lovar var det ei vanleg straff å blir gjort til evnukk, og harema i dei keisarlege og adelege palassa i Kina blei vakta av evnukkar heilt til Xinhairevolusjonen i 1911. I Kina kunne hoffevnukkane ofte utføra forvaltingsoppgåver, og til tider fekk dei så stor makt at dei langt på veg var dei som i røynda tok avgjerslene i riket.
I islam er kastrering ulovleg, og overgrepet skal difor ha blitt utført utanfor byane. Medan ein i Midtausten «berre» fjerna testiklane, kastrerte kinesarane både penis og testiklar.
Også i India har evnukkar vakta harema til maharajaene. Nemninga hijra kan på hindi brukast både om evnukkar, transseksuelle, transvestittar og gutar som er fødde med skadar på kjønnsorganet eller er blitt mishandla seksuelt.
Sund kyrkje
Sund kyrkje er ei arbeidskyrkje i Klokkarvik på Sotra (i Øygarden kommune i Vestland). Kyrkja vart teikna av Peder A. Risterud og vigsla 18. mai 1977.
Tidlegare kyrkjer
Det har vore kyrkje på staden sidan mellomalderen. Ei tømmerkyrkje vart oppført i 1673 og avløyst av ei ny kyrkje i 1876–77. Denne kyrkja brann ned til grunnen 13. mars 1994.
Birgit Nissen
Birgit Christine Nissen var ein norsk journalist, lyrikar, arbeidarpartipolitikar, organisasjonsaktivist, motstandskvinne og konsentrasjonsleirfange i Ravensbrück og lyrikar.
Liv og virke
Birgit Nissen var dotter av meteorologen og forfattaren Peter Sylvius Nissen og skodespelaren Dina Nissen, vaks opp i Bærum og budde på Voll. Ho tok examen artium ved Nissen skule i 1919, og studerte ved University of Pittsburgh 1928–29.
Som journalist arbeidde Birgit Nissen i Norges Kvinner 1920–29 og deretter i fråhaldsavisa Folket. Etter 1933 var ho «fri journalist i arbeiderpressen», og markerte seg «med skarp penn mot den gryende fascismen». Ho arbeidde også i organisasjonstidsskrift som Hjemmene's vels blad, Arbeideren og Tidsskrift for alkoholfri kultur.
Ein periode var Birgit Nissen sekretær for Gustav Vigeland, og katalogiserte arbeidet hans. Ho tileigna diktet Troyaborgens fremtidssagn til Vigeland. Eit annet av Nissens dikt er tileigna Olaf Kullmann, offiseren som på 1930-talet markerte seg i offentlegheita som pasifist, danna Folkereisning mot krig i 1937 og døydde i Sachsenhausen i 1941. Nissen sitt dikt dedisert til Kullmann ber tittelen «Skitur».
Frå 1937 arbeidde Nissen som lærar i norsk og korrespondanse ved Bærum yrkesskole. Ho var medlem av Bærum kommunestyre frå 1938.
Nissen var styremedlem i Norges fredsforening i 1928, heldt eit kurs i regi av Norsk Kvinnesaksforening i 1932, og var varamedlem til styret i kvinnesekreteriatet til Arbeidarpartiet i 1939.
Andre verdskrigen
Birgit Nissen blei arrestert for «tyskfiendtleg verksemd», det vil seie illegale aviser, fyrste gong i oktober 1942 og sat i Bredtveit fengsel. Ho blei lauslaten 20. oktober 1942, men arrestert for andre gong den 1. juni 1943. Ho blei overført frå Bredtveit til Grini fangeleir 6. juni og blei send vidare til konsentrasjonsleiren Ravensbrück 6. oktober 1943. På veg heim frå Ravensbrück med Dei kvite bussane var ho smitta med flekktyfus; ho blei innlagt på Helsingborg epidemisjukehus då ho kom til Sverige, og døydde der etter fire dagar.
Diktsamlinga Dikt kom ut posthumt på Aschehoug i 1949.
Kęstutis Šapka
Kęstutis Šapka er ein litauisk tidlegare høgdehoppar frå Vilnius, som tevla for Sovjetunionen. Han vart europameister i øvinga i 1971 og tok sølvmedaljen i EM 1974.
Aktiv
Sommaren 1971 vann Šapka høgdehopp under europameisterskapen i Helsingfors ved å gå over 2,20 m i sitt fyrste forsøk. Også ungararen Csaba Dosa og Šapkas landslagskollega Rustam Akhmetov klarde 2,20 m, men fyrst i høvesvis andre og tredje forsøk. Dermed var medaljane fordelt, med Šapkas siger hadde ein utøvar som nytta Fosburyflopp for fyrste gong vorte europameister.
I september 1972 vann Jüri Tarmak gullmedaljen under dei olympiske leikane i München med 2,23 m i sluttprotokollen. Šapka, som hadde vorte sovjetmeister det året, presterte ikkje betre enn 2,15 m i finalen og vart nummer tolv.
Våren 1974 sigra Šapka i høgde ved innandørs-EM i Göteborg med 2,22 m. I sommarsesongen vart han sovjetisk meister for andre gong.
Under friidretts-EM 1974 i Roma rauk tsjekkoslovakiske Vladimír Malý, ungarske Istvan Major og polske Jacek Wszoła ut av høgdetevlinga på 2,21 m og vart ståande med 2,19 m på resultatlista, som høvesvis brinsevinnar, fjerde- og femtemann. Dansken Jesper Tørring og Šapka gjekk ikkje berre over 2,21 m, men også 2,23 m i sine fyrste forsøk. Begge to trong to forsøk på 2,25 m, personleg rekord for både Tørring og Šapka. Ingen av dei klarde 2,27 m. Avgjerande for gullstriden vart det at Šapka hadde rive ein gong på både 2,17 m og 2,19 m. Tørring var feilfri også på dei høgdene, og fekk dermed gullmedaljen, Sapka sølvet.
Fylkesveg 290 i Rogaland
Fylkesveg 290 i Rogaland går mellom Ålgård nord og Ålgård sør i Gjesdal kommune.
Yasukazu Tanaka
Yasukazu Tanaka er ein tidlegare japansk fotballspelar.
Kuiper Scarp
Kuiper Scarp er ein aust-vestgåande skrent som går langs sørsida av Uranusbreen på austsida av Aleksanderøya i Antarktis. Skrenten vart fotografert av Lincoln Ellsworth, 23. november 1935, under ein flytur over Antarktis og vart kartlagt frå fotografi av W.L.G. Joerg. Han vart namngjeven av UK Antarctic Place-Names Committee (UK-APC) i samband med plasseringa nær Uranusbreen etter Gerald P. Kuiper, den amerikanske astronomen som i 1948 oppdaga Miranda, ein av månane til planet Uranus.
Robert Point
Robert Point er eit kupert nes ytst på ei lita halvøya som stikk 2,7 km ut i Bransfield Strait frå søraustkysten av Robert Island i Sør-Shetlandsøyane i Antarktis og dannar austsida av innløpet til Devesil Bight.
Neset, som truleg var kjend for selfangarar på 1800-talet, har namn etter øya.
Neset ligg 6,14 km aust-nordaust for Edwards Point, 2,44 km sør-sørvest for Sadala Point, 5,45 km sør-sørvest for Batuliya Point og 7,25 km vest for Kitchen Point.
Volvo XC60
Volvo XC60 er ein mini-SUV lansert i byrjinga av 2009, då slike bilar var særs populere på bilmarknaden. Bilen har ein «svevande konsoll».
Sikkerheit
Bilen har eit infraraudt kamera i sidespegelen som kontinuerleg kontrollerer blindsona. Dersom der kjem ein anna bil inn i blindsona vil ei tydeleg lampe ljose opp.
Motor og drivverk
Volvo XC60 får ein med to diesemotorar, begge med 2,4 liter slagvolum. Den eine (2,4 D) yter 163 hk og 340 Nm, medan den sterkaste (2,4 D5) er på 185 hk og 400 Nm.
Telemarkskøyring
Telemarkskøyring er ein skiteknikk som er brukt for å forsere bratt og snødekt terreng. Denne teknikken er karakterisert ved at bindinga er festa til skistøvelen berre ved tåa og har laus hæl som kan lyftast frå skia. Dette gjev stor rørslefridom, og er tydeleg i den karakteristiske telemarksstilen der ein fører tyngda på ytre ski, som vert ført fram slik at indre ski kjem i ei svak plogstilling. Knea vert deretter bøygde slik at hælen vert lyfta opp frå skia.
Sondre Norheim frå Morgedal har medverka til å gjere telemarksvingen vidkjend sidan 1860-åra. Svingteknikken vart etter innføringa av alpine skibindingar, med hælen festa til skia, i hovudsak brukt i skirenn på fjell. Teknikken vart populær i Noreg frå 1980-åra, og fyrste noregscup vart arrangert i sesongen i 1984. Frå å ha vorte mest brukt utanfor preparerte skispor, er han no også vanleg å sjå i skitrekk. I dag har telemarkskøyring eigen komitè i Norges Skiforbund med offisielt NM frå 1994. Det har òg vore arrangert VM i telemarkkøyring, fyrst uoffisielt frå 1987 og sidan 1995 som offisielt VM.
Lachman Crags
Lachman Crags er ein skrent som strekkjer seg frå nord til sør for kring 9 km, og det høgaste punktet hare i høgd opp mot 645 moh. Han ligg 6 km sør-sørvest for Cape Lachman på James Ross Island. Han vart kartlagt av Falkland Islands Dependencies Survey (FIDS) i 1945 og kalla opp etter Cape Lachman.
Shunichiro Okano
er ein tidlegare japansk fotballspelar.
Trengereid I-tunnelen
Trengereid I-tunnelen er 83 meter lang einspora jarnbanetunnel på Bergensbanen, på strekninga mellom Trengereid stasjon og Arna stasjon i Bergen. Tunnelen opna i 1983.
Terminologilære
Terminologielehre, også kalla terminologivitskap og terminologiforsking, er vitskapen om omgrep og nemningane deira i eit fagspråk. Eit ofte brukt ord for terminologilære er terminologi, men innafor terminologilæra blir termen «ein terminologi» (noko forvirrande, kanskje) brukt om ei systematisk termsamling.
Generelt om terminologilære
Erkjenningsobjektet for terminologilæra er danninga av omgrep og omgrepssystem og framstilling av desse omgrepa med hjelp av definisjonar og nemningar. Terminologilæra utarbeider terminologiske grunnomgrep og retningslinjer for terminologiarbeidet og terminografien, eller fagleksikografien og for den systematiske framstillinga og forvaltninga av termar.
Terminologilæra speler ei viktig rolle både i det private næringslivet, det offentlege, utdanningsvesenet og vitskapen. Terminologilæra krev effektivitet og eintydigheit i fagkommunikasjonen.
Omgrepsinnhald og omgrepsomfang
Omgrepsinnhald er summen av alle kjenneteikna ved eit omgrep. Omfanget av eit omgrep er settet av referansane til omgrepet sjølv og dei omgrepa som er underordna det i ein hierarkisk nomenklatur. Omgrepsomfanget for omgrepet «fartøy» inneheld underomgrepa landfartøy, vassfartøy, luftfartøy og romfartøy. Omgrepsinnhaldet for luftfartøy inneheld kjenneteikn som at dei flyg i jordatmosfæra, til skilnad frå romfartøy, som flyg i rommet. Dei to omgrepa er avhengig av kvarandre slik at omgrepsomfanget blir mindre jo større omgrepsinnhaldet er.
Det gamle slottet i Stuttgart
Det gamle slottet (tysk Altes Scloss) i Stuttgart ligg i sentrum av byen, som er hovudstaden i den tyske forbundsstaten Baden-Württemberg.
Marija Jakovlevna Barmitsj
Marija Jakovlevna Barmitsj  er ein nenetsisk språkforskar frå Russland, og den sentrale forskaren blant nenetsiske kvinner. Som lærar i nenetsisk har ho publisert ei lang rekke av bøker og artiklar om nenetsisk. Ho er forfattaren av ei heil rekkje av lærebøker i nenetsisk.
MacQuarrie Edge
MacQuarrie Edge er ein fjellskrent med ei høgd opp mot kring 760 moh. nord i Otter Highlands, vest i Shackletonkjeda i Antarktis. Han vart namngjeven av UK Antarctic Place-Names Committee (UK-APC) etter Alister S. MacQuarrie (1935–1970) i British Antarctic Survey (BAS) som var traktormekanikar ved Halley Station i 1968–69 og som arbeidde i Shackletonkjeda.
Sils im Engadin/Segl
Sils im Engadin/Segl (tysk Sils im Engadin; retoromansk Segl) er ein kommune i distriktet Maloja i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1803 meter over havet, ved austenden av innsjøen Silsersee i dalføret Ober-Engadin. Til St. Moritz er det om lag ni kilometer i nordvestleg retning.
Kommunen består av landsbyen Sils im Engadin/Segl som består av delane Sils-Maria, Sils-Baselgia, Fex og Grevasalvas. Han ligg i øvre Engadindalen, mellom Silsersee og Silvaplanasjøen ved foten av Piz Corvatsch og Piz da la Margna og nedanom Fexdalen.
Skirennaren Dumeng Giovanoli er frå Segl.
Ljan kyrkje
Ljan kyrkje er ei langkyrkje frå 1932 i Oslo kommune. Kyrkja er nyromansk og mellomalderinspirert. Slik sett står ho i kontrast til dei funksjonalistiske tendensane som gjorde seg gjeldande i åra etter.
Kyrkja er teikna av Olav Olson som også teikna Kolbotn kyrkje og Strømmen kyrkje. Sistnemnde har vore modell for dei to  andre. Ljan kyrkje har 180 sitjeplassar og galleri. Preikestol og døypefont er ved Trygve Dammen.
Det er ikkje gravplass ved kyrkja.
Garmon
Garmon (гармо́нь), ofte kalla garmosjka, frå garmonika (гармо́ника), som tyder 'harmonikа'), er ein type russisk knappetrekkspel. Det har to knapperader på høgre sider som gjev noter på ein diatonisk skala], og minst to rader på venstre side som speler hovudakkordane i tonearten til instrumentet og dei harmoniske molltonane til parallelltoneartane hans. Mange instrument har fleire knappar på høgresida med nyttige halvnoter, tilleggsakkordar på venstresida i tilknytte toneartar, og ei rekkje frie bassknappar som gjer det lettar å spela bass til melodiar.
Instrumentet blir brukt til å spela russisk folkemusikk og populærmusikk, og er viktig i musikktradisjonar frå Kaukasus (ossetisk, azerisk, armensk, georgisk, tsjerkessisk, osb.) og mariar i Volga- og Uralområda. Instrumentet er også utbreidd i Slovenia, der det er kjent som harmonika. Den slovenske spelestilen er forskjellig frå den russiske. Det finst over 300 populære ensemble for instrumentet i Slovenia, som regel sett saman av fleire songarar og ein trekkspelar.
Dr. Jekyll og Mr. Hyde
Dr. Jekyll og Mr. Hyde (engelsk The Strange Case of Dr Jekyll and Mr Hyde) er ein roman av den skotske forfattaren Robert Louis Stevenson som fyrst kom ut i 1886. Romanen blei spesielt kjend etter 1888, då stykket blei spelt på teater i London, og i samband med dei liknande drapa til Jack the Ripper. Boka blir rekna som ein av dei tre store grøssarromanene, saman med Frankenstein og Dracula.
Bakgrunnshistorie
Historia om korleis romanen blei til er nesten like kjend som romanen sjølv. Stevenson fortalde sjølv at historia kom til han gjennom ein draum i ein sjukdomsperiode. Han fekk visjonen om rovdyret «Mr. Hyde», det vonde i menneskeskikkelse, som rasar gjennom dei mørke gatene i London, trampar omsynslaust over eit lite barn og lèt det ligga og skrika. Stevenson brukte tre dagar på å skriva ned historia på rundt hundre sider og viste deretter resultatet til kona si. Ho tillét seg å komma med nokre kritiske merknader, og i sinne kasta han romanen inn i peisen og skreiv historia om igjen. Også denne gongen brukte han tre dagar, før han igjen viste manuskriptet til kona. Denne gongen fekk han eit betre resultat.
Romanen blei eit gjennombrot for Stevenson som forfattar. Han sjølv uttalte at boka er «det verste eg nokosinne har laga», men han hadde ein tendens til å undervurdera eigne prestasjonar.
Handling
Handlinga går føre seg i London ein gong på slutten av 1800-talet. Dette var ei tid då det skjedde mykje snusk i dei mørke bakgatene i byen. Sakføraren Utterson får vita av vennen sin Enfield om ei underleg hending som blir diskutert i byen, som er knytt til ein viss liten, stygg og vondskapsfull person kalla Edward Hyde. Han er ein person som har slått og mishandla ei lita jente. Enfield var tilstades og såg at Mr. Hyde fekk ei bot som han betalte med ein sjekk underteikna av doktor Henry Jekyll. Utterson, som er advokaten til Jekyll, synest dette er underleg og må finna ut av kven denne «Mr. Hyde» er sidan han er arvingen til klienten hans. Det viser seg at Dr. Jekyll og Mr. Hyde, kor forskjellige dei enn verkar, har meir til felles enn det Utterson og lesaren ville ha trudd.
Dr. Jekyll og Mr. Hyde nyttar tidvis av dagbok- og brev-notat frå personane i forteljinga, Utterson, Jekyll, Hyde og Doktor Lanyon, for å føra handlinga framover. Dagbokforteljinga er det eldste stiltrekket til romanen og var karakteristisk i viktoriansk litteratur. Det finst òg i kjente verk som Frankenstein av Mary Shelley og Dracula av Bram Stoker.
Tolkingar
Boka kan tolkast på mange måtar. Stoffmisbruk er den mest kjende tolkinga, men truleg er kjemiske middel som blir brukte til å framstilla ein annan og vondskapsfull natur hjå menneske eit reint stilistisk grep frå Stevenson. Han ønskte å skriva ein allegorisk roman om menneske sin dualisme mellom godt og vondt, ideal og drift, men enda opp med ein spennande thriller. Sjølve namnet «Hyde» er engelsk for å skjula seg. Stevenson hadde vore opptatt av skjebnen til skotten William Brodie, ein diakon som var from og ulasteleg om dagen, men tok på seg maske og herja som innbrotstjuv om natta. Dualismen til mennesket går igjen i fleire av romanane til Stevenson.
Året etter utgjevinga blei romanen omgjort til eit teaterstykke i London, og som Nils Nordberg nemner i forordet til den norske utgjevinga: «ved et uhyggelig sammentreff trådte en virkelig «Mr. Hyde» ut av mørket høsten 1888 – Jack the Ripper, som myrdet og lemlestet fem kvinner i East End i løpet av tre måneder...»
I Noreg
I Noreg kom boka ut for fyrste gong i 1927 på Gyldendal Norsk Forlag omsett av Helge Krog. Ei revidert omsetjing ved Nils Nordberg, som også skreiv forordet «Sjelens to ansikt», kom ut i 1972 på same forlag. Ei nyutgåve av romanen med tittelen «Doktor Jekyll og herr Hyde», omsett av Agnete Øye, kom ut på Kagge Forlag i 2003.
Huldrefolk
Huldrefolk eller underjordiske, også kalla tusser eller haugfolk, er ein type skapningar frå folketrua som stort sett er usynlege og bur ein annan stad enn menneska, som i haugar, berg eller under jorda. Dei kan likevel ha ulike møte og samkvem med menneske, anten ved at dei vitjar menneskeverda eller ved at enkeltmenneske kjem til deira verd.
Reizo Fukuhara
Reizo Fukuhara var ein japansk fotballspelar.
Huldrefolk
Det finst mange soger om underjordiske, og mange av dei er vidt spreidde vandresoger. Ei utbreidd forteljing er ei opphavssoge som fortel at dei underjordiske stamma frå barna til Eva som ho ikkje hadde stelt og derfor gøymde bort frå Vårherre ein gogn han kom uventa for å vitja dei.
ANSI C
ANSI C er ein serie med standardar for C, publisert av American National Standards Institute (ANSI). Føremålet med ein slik standard er at kode som fylgjer standarden lettare kan flyttast til andre operativsystem og det er lettare å gjenbruka delar av koden i andre program og å vedlikehalda han.
Sadala Point
Sadala Point (bulgarsk нос Садала, ‘Nos Sadala’) er eit nes på søraustkysten av Robert Island i Sør-Shetlandsøyane i Antarktis som stikk 500 m ut i Bransfield Strait. Det ligg 2,43 km nordaust for søraustenden av Robert Point, 2,97 km sør-sørvest for Batuliya Point og 4,8 km sør-sørvest for Kitchen Point.
Fylkesveg 291 i Rogaland
Fylkesveg 291 i Rogaland går mellom Kjærvoll og Gilja i Gjesdal kommune. Vegen er 2,8 km lang.
Romanshorn
Romanshorn er ein kommune i distriktet Arbon i kantonen Thurgau i Sveits. Kommunen har innbyggjarar  og eit areal på. Kommunesenteret ligg 406 meter over havet.
Kommunen ligg i ved Bodensjøen. Han består av landsbyen Romanshorn og grendene Holzenstein, Hotterdingen, Reckholdern, Riedern og Spitz. Dei fleste av grendene har vokse saman med Romanshorn.
Romanshorn har ferjesamband over Bodensjøen med den tyske byen Friedrichshafen.
Alexander Aas
Hendrik Alexander van es Aas er ein norsk tidlegare fotballspelar frå Skien. Han spelte på Odd Grenland, Strømsgodset IF og danske Odense BK. Forsvarsspelaren Aas spelte åtte landskampar for Noreg i tida 2001-04.
Klubbspel
Aas voks opp i Skien med norsk mor og nederlandsk far. Han debuterte på fyrstedivisjonslaget Odd som 17-åring i 1996. Då Odd i 1998 vann 1. divisjon og rykte opp i eliteserien, hadde Aas fast plass på høgrebacken. I sesongen 2000 var han med då Odd vann cupmeisterskapen etter å ha slått Viking FK med 2-1 på Ullevaal stadion. Han heldt han fram å spele på Skiens-klubben til og med 2004-sesongen.
I januar 2005 valde Aas å gå til danske Odense Ballklub framfor å skrive ny kontrakt med Odd. I Odense vart Aas omskulert til midstoppar. Han spelte i Danmark i to år.
Parken
Parken (tidlegare: Københavns Idrætspark eller berre Idrætsparken) på Østerbro i København er det nasjonale fotballstadionet i Danmark og heimestadion for FC København. Sjølve bana målar 105 x 68 m medan lysanlegget er på 1400 lux.
Alexander Aas
Klubbspel
Framom 2007-sesongen vart Aas overført til nyopprykte Strømsgodset. I Drammens-klubben spelte han oftast midtstoppar, men tok også jobbar som høgreback. Frå 2008 var Aas kaptein i Strømsgodset. På eige initiativ gjekk han hausten 2009 inn for å kutte løna si med 35 prosent for å hjelpe Strømsgodset økonomisk. I 2010 var han kaptein då Strømsgodset vann cupen med finalesiger 2-0 mot Follo. På grunn av ein vedvarande kneskade la han opp etter 2012-sesongen.
Taipingopprøret
Hong Xiuquan, påverka av kristne misjonærar, kalla seg «Kristi yngre bror» og forkynte ein ny religion der tilhengjarane blei lova eit gudsrike på jorda (t'ai p'ing tyder 'stor fred'). Sosiale reformer var likevel hovudsaka. Store mengder misnøgde bønder samla seg under Hong, som utnemnde seg sjølv til keisar og sine næraste medarbeidarar til kongar. Taipingane gjekk inn for sosiale reformer, dei erobra jord og delte ut, og prøvde å erstatta lokale religionar med ei form for kristendom. Ettersom rørsla kjempa mot mandsjuane, fekk ho også eit nasjonalistisk preg. Qing-dynastiet vakla, men fekk støtte av den kinesiske mellom- og overklassen, som mislikte brota med gamle tradisjonar, dei «bondske» skikkane til opprørarane. Europearane i Kina heldt seg lenge nøytrale.
A Gallon of Gas
«A Gallon of Gas» er ein song av The Kinks på albumet Low Budget frå 1979. Songen vart skriven av Ray Davies.
Taipingopprøret
Erobringar
Hong grunnla «Det himmelske riket av den store freda» 11. januar 1851. I 1852 tok rørsla kontroll over Hankou og i 1853 Nanjing (Nanking), som blei hovudstad. Hong Xiuquan installerte seg her som keisar og trekte seg tilbake frå ei aktiv politisk og administrativ rolle. Han styrte gjennom proklamasjonar. I 1856 avretta styrkane hans ein tidlegare nær medarbeidar og «Guds talerøyr», Yang Xiuqing, og tilhengjarane hans, etter at Hong var blitt mistenksam mot Yang.
Parken
Københavns Idrætspark vart innvia fyrst den 25. mai 1911, men det var ikkje før den 15. november 1990 at det vart sett i gang ei totalrenovering. Stadionet var den nest største byggeplassen i Danmark, berre overgått av Storebæltsambandet, i dei to åra ombygginga fann stad. Banen vart opna igjen den 1. september 1992 under det nye namnet Parken.
A Gallon of Gas
Skildring
«A Gallon of Gas» fortel om dei økonomiske problema på denne tida, og i dette tilfellet om oljekrisa. Songaren klagar på at han ikkje kan kjøpe drivstoff uansett kor mykje pengar han har. Forfattaren Nick Hasted skildrar songen som «ein tung, elektrisk blues».
Telemarksfe
Telemarksfe er den eldste kurasen i Noreg, stilt ut som eigen rase for fyrste gong i 1856 i Kviteseid i Telemark.
Kyrne er raudsida eller brannete, med lange vidstilte horn, og er basert på det lokale feet i Telemark med innkryssing av ayrshirefe. Rasen er typisk mjølkeku, med levande vekt på om lag 500 kg. Rasen har vore sett på som eit nasjonalsymbol og var lenge den mest utbreidde rasen i Noreg, særleg i fjell- og dalbygder på Austlandet, Voss og indre Hardanger. Rasen fekk eigen avlsorganisasjon frå 1921, og har i dag mellom 200 og 300 avlsdyr.
Alexander Aas
Landslagsspel
Aas debuterte på det norske landslaget 21. januar 2001 i ein privatlandskamp mot Sør-Korea. Til 2004 spelte han totalt åtte kampar med flagget på brystet.
Parken
Etter ombygginga er det blitt spelt fleire viktige fotballkampar i Parken. Dei mest kjente er finalen i Cupvinnarcupen mellom Arsenal og Parma i 1994 og finalen i UEFA-cupen mellom Arsenal og Galatasaray i 2000. I tillegg er det blitt spelt fleire viktige kvalifiseringskampar av det danske herrelandslaget i fotball.
Det er blitt halde fleire konserter her med store artistar som Depeche Mode, U2, George Michael, Slipknot, Metallica, Michael Jackson, Robbie Williams, The Black Eyed Peas, Bruce Springsteen, Tina Turner og Pet Shop Boys. Parken var arena då Danmark arrangerte Eurovision Song Contest 2001.
A Gallon of Gas
Skildring
Songen var den andre singelen som kom ut frå Low Budget, og er ein av to singlar på albumet som kom ut i Amerika, men ikkje i Storbritannia (den andre er «Catch Me Now I'm Falling»). Singelversjonen var lengre enn albumversjonen. B-sida til singelen var «Low Budget». I tillegg til at han vart gjeven ut på singel i Amerika, vart han òg gjeven ut i Japan.
«A Gallon of Gas» finst på samlealbumet Come Dancing with The Kinks og konsertalbumet To the Bone. Ei alternativ utgåve av songen finst på Picture Book.
Trengereid II-tunnelen
Trengereid II-tunnelen er ein 116 meter lang einspora jarnbanetunnel på Bergensbanen, på strekninga mellom Trengereid stasjon og Arna stasjon i Bergen. Tunnelen opna i 1983.
Taipingopprøret
Erobringar
I 1859 fekk fetteren til Hong, Hong Rengan, ein framtredande rolle. Han innførte ulike reformer og gjekk inn for å utvida territoriet. I 1860 truga dei Shanghai, og også folka frå Vesten som budde der. Dei skipa ein milits som nedkjempa opprørsstyrkane. Den britiske offiseren Charles George «Chinese» Gordon leidde kampane til opprøret var knust.
Nanjing fall til Qing-styrkane i juni 1864, like etter at Hong døydde av forgifting. Han hadde nokre månader tidlegare abdisert til fordel for den tenåringssonen sin, Hong Tianguifu, som blei teken av keisarstyrker i november same året og avretta. Andre prinsar blei også avretta, medan restane av taipingstyrkane blei drepne i harde kampar.
Andre opprør og inspirasjonar
Den unge Sun Yat-sen hadde seinare kontakt med taipingrørsla. Det kinesiske kommunistpartiet reknar Taipingopprøret som ein forløpar til den kommunistiske revolusjonen.
At Your Birthday Party
At Your Birthday Party er det tredje studioalbumet til det kanadisk-amerikanske rockebandet Steppenwolf. Albumet kom ut i mars 1969 på ABC Dunhill Records.
Bakgrunn
Det var det første Steppenwolf-albumet med Nick St. Nicholas, og det siste albumet med gitaristen Michael Monarch, som forlét bandet i august 1969. Sjølv om det vart mindre kritikarrost enn dei to første albuma deira, Steppenwolf og The Second, inneheld det nokre velkjende hittar, som «It's Never Too Late» og «Jupiter's Child», og dessutan «Rock Me», som var med i filmen Candy frå 1968. Sjølv om bandet hadde stor suksess på byrjinga av 1970-talet, skulle At Your Birthday Party bli det siste topp ti-albumet deira og innehalda den siste topp ti-singelen deira. Albumet viser at Steppenwolf er på veg ut av, men enno ikkje heilt har forlate, psykedeliaen frå The Second og går over til den særeigne hardrocken frå dei seinare utgivingane deira.
Plateomslag
Plateomslaget vart designa av Gary Burden. Den opphavlege LP-en var eit dobbeltfalsa omslag med ei utstansa framside; utstansinga avslørte eit bilete av bandet på innsida. Dette biletet av bandet vart teke av Henry Diltz, og det viser bandet sitjande i restane av forsterkarar og utstyr i eit forkola hus som hadde tilhøyrt Canned Heat (ein brann i 1969 raserte huset og øvingsstudioet til Canned Heat på Lookout Mountain Ave i Laurel Canyon i Los Angeles). Den opphavlege gitaristen Michael Monarch møtte ikkje opp til fotograferinga. Steppenwolf-produsenten Gabriel Mekler likna fysisk på Monarch, og det vart bestemt at Mekler skulle ta plassen til Monarch på biletet. Mekler klarte å skjula seg endå meir på biletet ved å bruka eit par solbriller. Til å byrja med var det ikkje så mange som la merke til det. Monarch var likevel framleis med i bandet. (Ei avliva myte er at Monarch ikkje lenger var med i bandet på fotograferingstidspunktet; han var med til slutten av 1969, og albumet kom ut tidleg i 1969). LP-en vart gjenutgitt på CD av MCA på slutten av 1980-talet. MCA bestemde seg for ikkje å bruka biletet på CD-utgivinga og valde å bruka det opphavlege, uferdige krigsmus-maleriet, som opphavleg var tiltenkt som cover til LP-en. Resultatet av dette er at CD-coveret ser nake ut. Det omkringliggjande svart-kvitt-biletet på omslaget til LP-en vart laga ved å importera bilete av teikneseriemushovud på soldatkroppar i eit bilete av ei skyttargrav frå den amerikanske borgarkrigen. Svart-kvit-delen av albumcoveret var ein kollasj laga av Gary Burden, som planla å få Rick Griffin til å måla ein endeleg versjon av albumcoveret, men Dunhill Records nekta å betala for måleriet og brukte derfor Burden sin svart-kvite prototype.
Salslister
Album - Billboard (USA)
National Science Foundation
Direktøren i NSF, underdirektøren og dei 24 medlemmane i National Science Board (NSB) vert utpeikte av presidenten i USA, og stadfesta av Sentatet i USA. Direktøren og underdirektøren er ansvarleg for administrasjon, planlegging og budsjett, i tillegg til daglege operasjonar, medan NSB møtes seks gonger i året for å fastslå dei generelle retningslinjene.
Iç Ada
İç Ada (tyder 'indre øy'; gresk Alimentaria) er ei lita øy nær Kaş (Antiphellos i antikken) i provinsen Antalya i Tyrkia. Ho ligg aust i Middelhavet, om lag fem nautiske mil sørvest for øya Kekova, og om lag halvvegs mellom Kekova og den greske øya Stroggyli. Øya har form som ein trekant og er 2,5 km lang og 1,2 km brei. Sundet mellom fastlandet og øya er 150 meter breitt. Øya er ikkje busett og dekt med krattskog.
Etter at Italia okkuperte Kastelorizo vart øya tildelt Tyrkia då sjøgrensa mellom dei to landa vart teikna i 1932.
Cogealac
Cogealac er ein kommune i Constanța fylke i Romania.
Busetnader
Cogealac er ein comună (landkommune) med desse busetnadane:
Oslo politidistrikt
Oslo politidistrikt er det største politidistriktet i Noreg. Politidistriktet har ansvar for Asker kommune, Bærum kommune og Oslo kommune og tener såleis 928 156 innbyggjarar. Per 2018 har politidistriktet sju politistasjonar som står for politioppgåver i nærmiljøet. Det har også spesialseksjonar for etterforsking av alvorleg kriminalitet. Oslo politidistrikt har fleire oppgåver av nasjonal karakter og utgjer eit eige budsjettkapittel i statsbudsjettet.
Organisasjon
Som ledd i Politireforma av 2015 i Noreg blei Oslo politidistrikt slått saman med Asker og Bærum politidistrikt 1. januar 2016. Justisministeren avgjorde at det samanslåtte Oslo politidistrikt skulle vera organisert likt som ande politidistrikt i Noreg:
Felles einingar:
Politidistriktet har tre geografiske einingar:
I tillegg har distriktet ein kommunikasjonsstab, ein HR- og HMS-stab, ein virksomhetsstyringsstab og ein internrevisjonsstab.
Havnepolitiet er ansvarleg for kriminalitet på øyene i Oslofjorden, innanfor Asker, Bærum og Oslo kommune, og fartøy på veg til distriktet.
Moulton Escarpment
Moulton Escarpment er ein stein- og isskrent, 15 km lang, i ein delvis isolert posisjon kring 20 km vest for Ford Massif der han dannar den vestlege skuldra av Thiel Mountains. Han vart kartlagt av gruppa frå US Geological Survey (USGS) som vitja Thiel Mountains, 1960-61. Han vart namngjeven av Advisory Committee on Antarctic Names (US-ACAN) etter Kendall N. Moulton frå polaravdelinga til National Science Foundation. Som prosjektleiar for feltoperasjonane til NSF vitja Moulton Antarktis mange gonger i åra 1958-77.
Oslo politidistrikt
Organisasjon
Seksjonen for organisert kriminalitet etterforskar alvorlege narkotikasaker og ranssaker, Seksjon for Vold- og seksualforbrytelser tek for seg drapssaker og seksualbrotsverk, medan Finans- og miljøkrimseksjonen etterforskar alvorlege former for økonomisk kriminalitet. Seksjon Trafikk- og sjø består mellom anna av Trafikkorpset og Havnepolitiet og har spesialkompetanse på straffbare handlingar knytte til trafikk i hovudstaden på landjord og vatn. Leiinga for alle spesialseksjonane ligg i Politihuset i Grønlandsleiret 44 i Oslo.
Etterforskinga er formelt leia av politiadvokatar som høyrer til påtalestyresmakta.
Nedlagde politipostar
Under politimester Killengreen og Gjengedal blei det i perioden mellom 1995 til 2007 oppretta og lagt ned fleire politipostar i Oslo.
Sunnesbekktunnelen
Sunnesbekktunnelen er ein 20 meter lang einspora jarnbanetunnel på Bergensbanen, på strekninga mellom Trengereid stasjon og Arna stasjon i Bergen. Tunnelen opna i 1983.
Gata Kamsky
Gata Kamsky er ein tatar-russisk sovjet-fødd amerikansk stormeister i sjakk. Han har rating 2725 på Verdssjakkforbundet FIDE si ratingliste for januar 2009. Dette rangerer Kamsky som nr 17 i verda og som nr 1 i USA.
Kamsky vann Verdscupen i sjakk 2007. Dette gav han retten til ein tvikamp mot Veselin Topalov om retten til å spele tvikamp om Verdsmeisterskapen i sjakk i 2009 mot verdsmeisteren Viswanathan Anand. Kampen mellom Kamsky og Topalov gjekk i Bulgaria mellom 16. og 26. februar 2009. Topalov vann kampen 4,5-2,5.
Tidleg karriere
Kamsky var fødd i Novokuznetsk i Russland, i ei tatar-familie. Gata sitt etternamn, Kamsky, er laga på grunnlag av kunstnarnamnet til besteforeldra hans, som var medlemmer av ei omreisande Tatar-teatergruppe. Det opphavlege familienamnet er Sabirov.
Han vann Sovjetmeisterskapen for aldersgruppa under 20 år to gongar før 1989. 12 år gamal vann han eit turneringsparti mot stormeister Mark Taimanov. Han var truleg då den yngste som hadde vunne eit turneringsparti mot ein stormeister. Han oppnådde også den sovjetiske nasjonale meister-tittelen same året. I 1989 flytta han til USA saman med faren Rustam Kamsky (også skrive Röstäm).
I 1990, då han var 16 og enno ikkje hadde fått nokon sjakktittel spelte han i intersoneturneringa som kvalifiserte til verdsmeisterskapen i sjakk. Han var ein av 64 spelarar, og fekk 5,5 poeng på 13 rundar.
I 1990 tildelte Verdssjakkforbundet FIDE stormeistertittelen til Kamsky. I 1991 vann han USA-meisterskapen. Kamsky gjorde det også godt i andre store sjakkturneringar, der han mellom anna vann turneringa i Las Palmas i 1994.
Kandidat til verdsmeisterskapen (1993-1996)
I 1993 arrangerte både Verdssjakkforbundet FIDE og Garri Kasparov sin utbrytarorganisasjon Professionals Chess Association (PCA) intersoneturneringar. Kamsky spelte i begge, og kvalifiserte seg også i begge til dei respektive kandidatturneringane. Desse kandidatturneringane vart dominerte av Kamsky og Viswanathan Anand.
I Professionals Chess Association (PCA) si kandidatturnering 1994-1995 vann Kamsky mot Vladimir Kramnik i kvartfinalen i New York i juni 1994. I september 1994 vann Kamsky mot Nigel Short i semifinalen i Linares, Spania. I kandidatfinalen i Las Palmas i mars 1995 mot Anand vart resultatet det motsette av resultatet i FIDE-kvartfinalen mellom dei same spelarane, Kamsky tapte (+1=7−3).
I tvikampen mot Short i september 1994 skjedde det ei mykje omtalt konfrontasjon mellom Gata Kamsky sin far, Rustam Kamsky, og Short.
I 1996 spelte Kamsky ein tvikamp over 20 parti mot Anatolij Karpov om FIDE sin VM-tittel i Elista i Kalmykia. Kamsky tapte kampen 7.5–10.5 (+3=9−6).
Inaktiv (1996-2004)
Etter at han tapte tvikampen mot Karpov slutta Kamsky å spele sjakk. Han tok eksamen frå Brooklyn College i 1999. Detter var han på legestudiar i eit år. Han begynte deretter på jusstudiar, og fullførte dette studiet på Touro Law Center i New York.
Kamsky sine neste FIDE-rata parti etter tapet mot Karpov var i 1999, då han deltok i FIDE Knockout World Championship i Las Vegas. Han møtte der Alexander Khalifman. Kamsky vann det første partiet, tapte det andre partiet, og tapte deretter ekstrapartia i hurtigsjakk, og var dermed slått ut av turneringa.
Comeback (frå 2004)
Kamsky spelte ikkje noko offentleg parti før 15. juni 2004, då han deltok i den 106. New York Masters. Han spelte då fire parti på ein dag, med tenketid på 30 minutt på heile partiet. To vinstar og to remisar var nok til ein delt førsteplass med fire andre. Han deltok deretter i fleire andre utgåver av denne turneringa som går kvar veke, med blanda resultat. Han spelte si første turnering med full tenketid i USA-meisterskapen 2005, som vart arrangert i november-desember 2004. Han tok der respektable 5,5 poeng på 9 runder.
Kamsky var rata som nummer 19 i verda på FIDE si ratingliste for april 2005, med 2700. Kamsky har sidan deltatt med gode resultat i dei store sjakkturneringane i verda.
I november-desember 2005 deltok Kamsky i Verdscupen i sjakk 2005 som FIDE arrangerte i Khanty-Mansijsk. Han blei der nummer 9 av 128 deltaktarar, etter at han i sjuande og siste runde vann tvikampen mot Magnus Carlsen om 9. og 10-plassen. Kamsky (og også Magnus Carlsen) kvalifiserte seg dermed for FIDE si kandidatturnering.
I 2006 vart han nr 2 etter Veselin Topalov i M-Tel Masters i Bulgaria. Like etterpå spelte Kamsky på første bord for USA sitt lag som tok bronsemedaljen i sjakkolympiaden (lag-VM i sjakk) i Torino.
FIDE si kandidaturnering vart etter betydelege forseinkingar spela i mai-juni 2007 i Elista, Kalmykia. Kamsky vann den første tvikampen mot Étienne Bacrot (+3-0=1), men vart slått ut då han tapte den andre tvikampen mot Boris Gelfand +0-2=3.
I november-desember 2007 vann Kamsky Verdscupen i sjakk 2007 i Khanty-Mansijsk. I semifinalen møtte han igjen Magnus Carlsen, og etter remis med svart i det første partiet vann han med kvit i det neste, og var klar for finalen. I finalen over 4 parti mot Alexei Shirov vann han 2,5-1,5 (+1-0=3). Dette gav han også rett til ein tvikamp mot Veselin Topalov i 2009, om retten til å utfordre verdsmeisteren Anand til ein kamp om VM-tittelen seinare i 2009.
Tvikampen Kamsky-Topalov gjekk i Sofia, Bulgaria over 8 parti 16. til 28. februar 2009. Topalov vann kampen den 26. februar etter 7 parti, etter å ha vunne det andre, femte og sjuande partiet - Kamsky vann det fjerde, dei andre tre partia vart remis. Dermed 4,5-2,5 til Topalov.
Kamsky spelte første bord for USA sitt lag som tok bronsemedaljen i sjakkolympiaden (lag-VM i sjakk) i Dresden i november 2008.
Teenage Dream av T. Rex
«Teenage Dream» er ein singel av Marc Bolan and T. Rex frå 1974 og albumet Zinc Alloy and the Hidden Riders of Tomorrow.
Bakgrunn og innspeling
Etter å ha gjeve ut plater under namnet 'T. Rex' sidan 1970, vart «Teenage Dream» den første som var tilskriven 'Marc Bolan and T. Rex' «Teenage Dream» vart produsert av Tony Visconti og Bolan, og hadde med Lonnie Jordan frå War på piano. Han vart gjeven ut som singel i februar 1974 og låg fem veker på britiske Topp 40, der han nådde 13. plass. Songen er av Allmusic skildra som «meir eller mindre ein mini-opera» med «høgtflygande strykarar, hylande gitarar, tårnande kor og ei kjensle av drama». Bolan rekna «Teenage Dream» som den beste teksten han hadde skrive. Han skreiv og spelte inn songen medan han var på turne i USA i august 1973.
Mumij Troll
Mumij Troll (russisk Мумий Тролль, engelsk Mumiy Troll) er eit russisk rockeband grunnlagt i 1981 i Vladivostok av lingvisten Ilja Lagutenko. Namnet har inga meining på russisk, men refererer til Mummitrollet av Tove Jansson.
Teenage Dream av T. Rex
Bakgrunn og innspeling
«Teenage Dream» vart nytta i filmen Scott Pilgrim vs. the World frå 2010.
Mount Macalester
Mount Macalester er eit markant fjell med ei høgd opp mot 2430 moh sentralt i Soholt Peaks i Heritage Range i Ellsworth Mountains. Det vart kartlagd av US Geological Survey (USGS) frå landmålingar og flyfotografi i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter Macalester College, alma mater for Gerald F. Webers og leiaren for US Antarctic Research Program (USARP) under Ellsworth Mountains Expedition i 1979-80.
Miloš Degenek
Milos Degenek er ein australsk fotballspelar.
Teenage Dream av T. Rex
Andre versjonar
Songen er òg spelt av Darryl Read og Marc Almond.
Sprøhagl
Sprøhagl (METARkode: GS) er ei form for hagl som er danna av underkjølte vassdropar som møter og frys på fallande snøflak, og dannar 2–5 mm kuler med rim. Dei er kvite og ugjennomsiktige og går lett i stykke når dei treffer ein hard bakke. Dei fell gjerne i temperaturar nær 0 °C og er typisk for vinterlege kaldluftframstøyt over temperert hav.
Gerd Wessig
Gerd Wessig er ein tysk tidlegare friidrettsutøvar frå Lübz i Mecklenburg-Vorpommern som tevla for Aust-Tyskland. Han sette verdsrekord i høgdehopp med 2,36 m og vart olympisk meister den 1. august 1980, under sommarleikane i Moskva. Wessig var 201 cm høg då han var aktiv.
Aktiv
Wessig overraska då han kort før OL 1980 vart austtysk meister i høgdehopp med ny personleg rekord 2,30 m. Han vart då teken ut i Aust-Tysklands tropp, men vart knapt nok rekna som medaljekandidat i olympiaden. I Moskva stod han likevel for ein sensasjon, ikkje berre vann han OL-gullet, men han sette liksåvel verdsrekord då han svinga seg over 2,36 m i finalen. Det var den fyrste gongen det vart sett ein verdsrekord i høgdehopp i olympiske leikar. Sølvmedaljen gjekk til den førre verdsrekordhaldaren, Jacek Wszoła frå Polen. Verdsrekorden stod fram til 11. juni 1983 då Zhu Jianhua frå Kina hoppa ein centimeter høgre.
Atomic Energy Research Establishment
Atomic Energy Research Establishment (AERE), er eit forskings- og treningssenter ved Harwell i Oxfordshire i Storbritannia, sm opphavleg var eit sentrum for utvikling av kjerneenergi. Den første forskingsreaktoren i Storbritannia, GLEEP, vart sett i drift her i 1947 og var i bruk heilt fram til 1990. Forskinga er no hovudsakleg innan materialteknologi, instrumentering, prosesskontroll, strålevern og datahandsaming. Det blir dessutan drive produksjon av radioisotopar. I 2007 vart eit nytt anlegg for synkrotronstråling, The Diamond Light Source, opna.
Yozo Aoki
Yozo Aoki var ein japansk fotballspelar.
Mumij Troll
I 2001 representerte bandet Russland i Eurovision Song Contest med songen Lady Alpine Blue.